b"\n_START_ARTICLE_\nFrancisco Balagtas\n_START_SECTION_\nBakgrunn, tidlige \xc3\xa5r\n_START_PARAGRAPH_\nFrancisco Balagtas var det yngste av fire barn. Hans foreldre var smeden Juan Baltazar og dennes hustru Juana dela Cruz. Han fikk tilnavnet Kiko, og hans s\xc3\xb8sken het Felipe, Concha og Nicholasa._NEWLINE_Han studerte p\xc3\xa5 en kirkelig skole i Bigaa i sine tidligste grunnskole\xc3\xa5r. Balagtas var syv \xc3\xa5r da han flyttet til Tondo ved Manila. Hans tante, Do\xc3\xb1a Trinidad, var imponert av hans flid og bekostet hans videre studier Colegio de San Jos\xc3\xa9, i teknologi, filosofi, humanvitenskaper og kanonisk rett.\n_START_SECTION_\nLivet som dikter\n_START_PARAGRAPH_\nBalagtas l\xc3\xa6rte seg \xc3\xa5 skrive poesi fra Jose dela Cruz (Huseng SisiwSisiw), en av de mest kjente poetene fra Tondo. Det var Jose dela Cruz selv som utfordret Balagtas til \xc3\xa5 forbedre sin poesiteknikk._NEWLINE_I 1835 flyttet Balagtas til Pandacan der han m\xc3\xb8tte Maria Asuncion Rivera som skulle tjene som muse for hans fremtidige verk. Hun refereres i Florante at Laura som \xc2\xabCelia\xc2\xbb og \xc2\xabMAR\xc2\xbb. Balagtas' kj\xc3\xa6rlighet for Maria ble utfordret av den innflytelserike Mariano Capule. Capule vant slaget om Celia da han benyttet seg av den fordel hans formuenhet gav ham til \xc3\xa5 f\xc3\xa5 fengsler Balagtas. Det var her han skrev Florante at Laura; hendelsene i dikter var en beskrivelse av hans egen situasjon. Publikasjonen skjedde etter at han var blitt l\xc3\xb8slatt._NEWLINE_Han skrev sine dikt p\xc3\xa5 tagalog p\xc3\xa5 en tid da de fleste filippinske tekster ble sprevet p\xc3\xa5 spansk. Forskere anser at hans dikt reflekterer overgrepene fra de spanske kolonistene. Balagtas tjente som generalmajor etter at han flyttet til Udyong i Bata\xc3\xa1n i 1840. (Udyong ble \xc3\xb8delagt av brann; n\xc3\xa5 heter denne barangay Balagtas, og ligger sentralt i Orion). Det var her han traff Juana Tiambeng fra Orion som han skulle gifte seg med i 1842. Sammen fikk de elleve barn \xe2\x80\x94 fem gutter og seks jenter. Dessverre d\xc3\xb8de syv av dem i ung alder._NEWLINE_Balagtas er s\xc3\xa5 stor i Filippinene at han har f\xc3\xa5tt en egen filippinsk diktform navngitt etter seg, Balagtasan. Dette er mest en debattform p\xc3\xa5 vers, der visse personer g\xc3\xa5r igjen, is\xc3\xa6r fortelleren (tagapagsalaysay), en gentleman (lakandiwa) og en lady (Lakambini)._NEWLINE_Han har ogs\xc3\xa5 f\xc3\xa5tt gi sitt namn til sin hjemby (Bigaa heter n\xc3\xa5 Balagtas), og et krater p\xc3\xa5 Merkur, Balagtaskrateret."